b'\n_START_ARTICLE_\nTermolis\n_START_SECTION_\nIstorija\n_START_PARAGRAPH_\nTermolio apylink\xc4\x97se gyventa nuo prie\xc5\xa1istorini\xc5\xb3 laik\xc5\xb3. Tai rodo i\xc5\xa1lik\xc4\x99 nekropoliai. Netoli pakrant\xc4\x97je rom\xc4\x97n\xc5\xb3 patricijai stat\xc4\x97si vilas._NEWLINE_Seniausias miest\xc4\x85 minintis dokumentas yra i\xc5\xa1 X a. Jame minima dabartin\xc4\x97s Termolio katedros pirmtak\xc4\x97. Termolis priklaus\xc4\x97 lombardams iki norman\xc5\xb3 atvykimo, kuriems valdant miestas suklest\xc4\x97jo. Po to sek\xc4\x99s nuosm\xc5\xabkis truko iki 1770 m., kai Neapolio karaliai leido vietiniams didikams pakrant\xc4\x97je statytis r\xc5\xabmus._NEWLINE_Termolyje vyko vienas did\xc5\xbeiausi\xc5\xb3 tank\xc5\xb3 m\xc5\xab\xc5\xa1i\xc5\xb3 per Italijos kampanij\xc4\x85 1943 m. spalio 2 d. - spalio 6 d._NEWLINE_Po Antrojo pasaulinio karo Termolis tapo vienu svarbiausi\xc5\xb3 Moliz\xc4\x97s centr\xc5\xb3, bet dabar kaip kurortui jam tenka var\xc5\xbeytis su Kampomarinu, kuris yra 5 km \xc4\xaf pietus.'